jkorsvik/nowiki_second_scrape_merged huggingface dataset:
Lud, sønn av Heli

Lud (walisisk: Lludd map Beli Mawr) var, i henhold til Geoffrey of Monmouths pseudohistoriske verk Historia Regum Britanniae og beslektete middelaldertekster, en påstått konge av Britannia i førromersk tid. Han som grunnla London og ble gravlagt i Ludgate. Geoffrey hevder at han var den eldste sønnen av kong Heli, og etterfulgte sin far på den britiske tronen. Han ble selv etterfulgt av sin bror Cassibelanus.
Det er mulig at Lud kan forbindes med den walisiske mytologiske figuren Lludd Llaw Eraint (tidligere skrevet som Nudd Llaw Eraint), beslektet med irske mytologiske Nuada Airgetlám, en konge av Tuatha Dé Danann, og den brytoniske guden Nodens. Han var imidlertid en adskilt figur i walisisk tradisjon og er vanligvis behandlet som sådan.


== I litteraturen ==
I henhold til Geoffrey var Lud en konge som bygget byer og befestet Trinovantum (London), som han særlig var glad i. Geoffrey har konstruert pseudo-etymologisk forklaring på navnet «London» ved at det er avledet fra «Caer Lud», det vil si «Luds festning». Stedsnavnets egentlige etymologi er dog noe helt annet. Da han døde ble gravlagt i Ludgate, den vestligste porten i Londons bymur. Også her hevdet Geoffrey at Ludgate var oppkalt etter Lud, men den egentlige etymologien er annerledes. Hans to sønner, Androgeus og Tenvantius, var ennå ikke gamle nok, og han ble da etterfulgt av sin bror Cassibelanus.I de walisiske versjonene av Geoffreys Historia Regum Britanniae, vanligvis referert til kollektivt som Brut y Brenhinedd, er han kalt Lludd fab Beli, således etablerer en forbindelse til den tidlige mytologiske figuren Lludd Llaw Eraint. En uavhengig walisisk prosafortelling, Cyfranc Lludd a Llefelys («Fortellingen om Lludd og Llefelys»), er lagt til en del versjoner av Brut. Den har også blitt bevart uavhengig, og i denne formen ble den inkludert i samlingen kjent som Mabinogion. I henhold til denne fortellingen har Lludd en bror ved navn Llefelys som ble konge av Frankrike mens Lludd var konge av Britannia. I løpet av Lludds styre ble Britannia rammet av tre store pestsykdommer, men var i stand til overkomme dem alle ved hjelp av råd fra sin bror.


== Kong Lud i City of London ==
Som nevnt hevdet Geoffrey at Luds navn var opprinnelsen til Ludgate (kalt for Porth Llydd i Brut y Brenhinedd), en betydelig porthvelving inn til City of London, foruten at Geoffrey hevdet at det var navnet for selv London også. Richard Verstegan avviste dette allerede på 1600-tallet. Den virkelige etymologien for Ludgate er imidlertid fra det angelsaksiske begrepet hlid-geat et vanlig angelsaksisk ordsammensetting i betydningen «bakdør» eller «svingport».).
Forfalne statuer av kong Lud og hans to sønner, som tidligere sto i porten, men ble fjernet derfra på ordre av dronning Elisabeth I og siden plassert i portalen til kirken St Dunstan-in-the-West ved Fleet Street i London. Det er uklart når statuene ble framstilt, kanskje i slutten av 1500-tallet, ettersom Ludgate ble ombygd i 1586.Det var en pub i veikrysset Ludgate Circus som ble kalt for «King Lud», nå omdøpt til «Leon», men medaljonger av kong Lud kan bli sett på dens taklinjer og over døren.


== Referanser ==
Sneeuberge

Sneeuberge (afrikaans: «Snøfjellene») ligger i den vestligste delen av provinsen Eastern Cape i Sør-Afrika. Den er den høyeste fjellrekka i Sør–Afrika utenfor Drakensberg og strekker seg fra Murraysburg i naboprovinsen Western Cape, nord for Graaff Reinet og nesten til Cradock. 
De er del av Karoo–sekvensen av sedimentære bergarter og ligger under Karoos halvtørre klimatiske region. Som navnet antyder, er vintrene kalde med snøfall under kaldfronter. Somrene er varme med noen tordenbyger sent på ettermiddagen. Den høyeste toppen er nord for den lille landsbyen Nieu Bethesda, kalt Kompasberg (2 502 moh) (afrikansk: «kompassfjellet»). Den dominerer sine omkringliggende områder med sin gjenkjennelige bratte spiss.
Havnefogd

En havnefogd er en offentlig tjenestemann som fører tilsyn med et havneområde.
Ansvarsområdet omfatter trygghet for sjøtrafikken, sikkerhet ved havnen og ryddig virksomhet ved havnens drift.
I mindre havner vil fremmede rederier ofte benytte havnefogden som agent for å ivareta rederiets interesser ved mange slags problemer som ved sykdom hos mannskapet.
Havnefogden og hans ansatte vil ofte fungere som los ut og inn av havna.
Oppkall fra skip og større båter til havnemyndigheten kan gjøres på egne kanaler på maritim VHF radio. Ofte brukes kanal 12 til dette.
I visse tilfeller kan havnefogden være en sjømilitær offiser.


== Eksterne lenker ==
Utdanning.no sin yrkesbeskrivelse av havnefogd
Charles de Belleville

Charles de Belleville eller Wei Jialu (født 5. januar 1657 i Rouen i Frankrike, død 29. september 1730 i Bahía i Brasil) var en katolsk misjonær tilhørende jesuittordenen som virket i Kina og i Brasil. 
Han ankom Kanton i Kina den 4. november 1699, og kom året etter til keiserhoffet i Beijing for å virke som skulptør, arkitekt og maler. Han konstruerte de franske jesuitters residenser i Kanton og Beijing. I 1707 forlot han Kina med kurs for Europa. 
Senere ble han sendt til misjonene i Brasil.


== Se også ==
Liste over kinamisjonærer tilhørende jesuittordenen


== Referanser ==


== Litteratur ==
Louis Pfister: Notices biographiques et bibliographiques sur les jésuites de l'ancienne mission de Chine, 1552-1773, Chang-hai, 1932-1934 (Nendeln: Kraus Reprint, 1971)
Alexandre Cazalez

Alexandre Cazalez eller Deng Lishan, Dong Xisheng (født  27. september 1672 i Aquitaine i Frankrike, død 1719 i Pondichéry i India) var en katolsk misjonær tilhørende jesuittordenen som virket i Kina og i India. 
Han kom fra en baskisk familie. Han ankom Macao (via Mexico og Manila) i 1711, og virket for det meste i Kanton og Jiangxi. I 1716 ble han syk, og ble overført til misjonene i India.


== Litteratur ==
Louis Pfister: Notices biographiques et bibliographiques sur les jésuites de l'ancienne mission de Chine, 1552-1773, Chang-hai, 1932-1934 (Nendeln: Kraus Reprint, 1971)


== Se også ==
Liste over kinamisjonærer tilhørende jesuittordenen
Jean-Baptiste Jacques

Jean-Baptiste Jacques (født  1688 i Vesoul i Franche-Comté i Frankrike, død 31. august 1728 i Kanton i Kina) var en katolsk misjonær tilhørende jesuittordenen som virket i  Kina. 
Han ankom Kanton i 1722 og dro straks til Beijing. Senere virket han i Hankou og i Kanton. 


== Litteratur ==
Louis Pfister: Notices biographiques et bibliographiques sur les jésuites de l'ancienne mission de Chine, 1552-1773, Chang-hai, 1932-1934 (Nendeln: Kraus Reprint, 1971)


== Se også ==
Liste over kinamisjonærer tilhørende jesuittordenen
Swellendam

Swellendam er en liten by i provinsen Wes-Kaap i Sør-Afrika. Den har omtrent 30 000 innbyggere. Byen er et av de eldste stedene med europeisk bosetning i Sør-Afrika, og har derfor noen flotte eksempler på kappnederlandsk arkitektur.
Swellendam ligger langs N2, omtrent 220 km fra både Cape Town og George.
Tidlige reisende og utforskere som besøkte Kapp på 1500–tallet handlet med khoikhoiene som levde ved kysten. Da nederlandske Ostindiske kompani (VOC) etablerte en forsyningsstasjon ved Kapp i 1652, utvidet handelen seg innover i landet så langt som til Swellendam. I 1743 ble Swellendam erklært som et magisterdistrikt, det tredje eldste i Sør–Afrika, og ble oppkalt etter guvernør Hendrik Swellengrebel og hans kone Helena Ten Damme. Denne ytre bosetningen ble raskt en innfartsport til det indre av landet, og ble besøkt av mange kjente utforskere og reisende, inkludert Le Vaillant (1781), lady Anne Barnard (1798), Burchell (1815) og Bowler (1860).
Etterhvert ble det etablert en landsby på den andre siden av distriktet hvor håndverkere inkludert tallrike vognmakere og handelsmenn slo seg ned. For reisende og utforskere var tjenestene til landsbyen uvurderlige, siden Swellendam var den siste utposten med sivilisasjon i det østlige grenseområdet.
I 1795 førte vanstyre og mangelfull oppfølging fra VOC til at de lenge forsømte burgherne i Swellendam gjorde opprør. De erklærte seg som republikk, men denne ble kortvarig på grunn av den britiske okkupasjonen av Kapp. Med britiske nybyggeres ankomst på begynnelsen av 1800-tallet, blomstret Overberg, og dens hovedstad, Swellendam, ble snart hjertet av det merkantile imperiet til Barry og Nephews, opprettet av Joseph Barry.

Innen midten av det 19. århundre hadde de østlige distriktene blitt kolonisert av britiske nybyggere, og Swellendam var en blomstrende metropol. Byen tjente som en brukbar forsyningsstasjon på den lange, sakte reisen opp langs kysten. I dag er Swellendam et blomstrende agrikulturelt område og har mange attraktive og historiske bygninger som minner om dens fortid.
Gabriel Boussel

Gabriel Boussel eller Zhao Jiabi (født 23. april 1699 i Clermont i Auvergne i Frankrike, død 7. mai 1764 til sjøs utenfor Brasil) var en katolsk misjonær tilhørende jesuittordenen som virket i Kina. 
Han ankom Macao i Kina den 21. juli 1733, og kom året etter til Beijing. I 1750 ble han misjonprokurator for de franske jesuitter og flyttet til Macao. Der ble han arrestert og ført mot Europa for å sitte i Pombals fengsler, men han døde underveis utenfor Brasil.


== Litteratur ==
Louis Pfister: Notices biographiques et bibliographiques sur les jésuites de l'ancienne mission de Chine, 1552-1773, Chang-hai, 1932-1934 (Nendeln: Kraus Reprint, 1971)


== Se også ==
Liste over kinamisjonærer tilhørende jesuittordenen
Richard Dahl

‎Richard Dahl (født 5. august 1933, død 8. august 2007) var en svensk høydehopper. Dahl vant høydekonkurransen i friidretts-EM i Stockholm i 1958 foran Jíři Lanský og Stig Pettersson. Han satte svensk rekord med et hopp 2,12 og for den prestasjonen ble han tildelt Svenska Dagbladets gullmedalje.


== Meritter ==
EM 1958  Stockholm - gull i høydehopp


== Referanser ==


== Eksterne lenker ==
(en) Richard Dahl – Track and Field Statistics
Gastón de Peralta

Gastón de Peralta (født 1510, død 1587) var visekonge av Ny-Spania fra den 16. oktober 1566 til den 10. mars 1568.


== Referanser ==
Ingerid Stenvold

Ingerid Stenvold (født 20. juni 1977) er en norsk journalist og programleder i NRK. Hun er opprinnelig fra Finnfjordbotn i Senja kommune
Stenvold startet sin karriere i NRK i 2001 som nyhetsjournalist i NRK Troms etter endt utdanning på Høgskolen i Oslo ved Avdeling for journalistikk, bibliotek- og informasjonsfag («Journalisthøgskolen»). I 2004 gikk hun inn i et vikariat som programleder i NRK Sport. Dette vikariatet ble etter ett år til en fast stilling, og hun har senere også vært programleder for TV-aksjonen både i 2006 og 2007. Hun var også programleder for Sommeråpent sommeren 2007 og 2009. I 2008 dekket hun sommer-OL i Beijing. Stenvold var programleder for musikkmagasinet Lydverket i tidsrommet 2008–2009. Høsten 2009 var Stenvold programleder i Morgennytt, og fra 2010 begynte hun som nyhetsanker i Dagsrevyen på NRK.
Stenvold har en karriere bak seg innen langrenn, hvor hun vant gull i junior-NM og edelt metall i nordisk mesterskap. Hun har også vært aktiv innen orientering, friidrett og fotball, men en prolaps i ryggen satte en stopper for den videre sportskarrieren. Har uttrykt at hun er fan av fotballklubbene Tromsø IL og Tottenham Hotspur.Hun ble mor for første gang 8. juni 2011, da hun fødte en datter sammen med sin samboer, senere ektemann. Hun fikk sin andre datter i 2014.I 2021 gav Stenvold ut biografien om Marit Bjørgen: Vinnerhjerte: Historien om Marit Bjørgen.


== Priser ==
2006 og 2007 «Årets nyhets- og sportsformidler», kåret av Se og Hør.
2007 Kringkastingsprisen, tildelt av Kringkastingsringen.


== Referanser ==


== Eksterne lenker ==
(en) Ingerid Stenvold – kategori av bilder, video eller lyd på Commons 
(en) Ingerid Stenvold på Internet Movie Database 
(en) Ingerid Stenvold – FIS (langrenn) 
(no) Oslopuls: – Mange tror sikkert at jeg aldri går på konserter
Ācamāpīchtli

Ācamāpīchtli (død 1395) var den første «stortaler» for Mexica av Tenochtitlan og grunnlegger av det aztekiske imperiet. Han ble leder av Tenochtitlan fra 1375, en posisjon som han holdt i nesten 20 år.
Ācamāpīchtli begynte som cihuacóatl (guvernør). Han levde i Texcoco med sin mor, da han ble tilbudt å lede Tenochtitlan. Han giftet seg med Ilancueitl, datteren av herskeren av datidens Culhuacáh, Acolmiztli. For å integrere seg med Tenochtitlan fikk han også en kone fra en stormann fra hver av Tenochtitlans calpulli (bydeler) i tillegg til sin første kone.
Gamtoos (elv)

Gamtoos er en elv i provinsen Eastern Cape i Sør-Afrika og er rundt 645 kilometer lang med et nedbørfelt på 34 635 km². Navnet Gamtoos stammer antagelig fra en khoikhoi–klan som fikk navnet «Gamtousch» av tidlige nederlandske nybyggere.
Nedbøren i nedbørfeltet er lav, men elva er kilde for en kommersiell irrigert jordbruk i det nedre nedbørfeltet hvor appelsiner, tobakk, sitrusfrukt og grønnsaker dyrkes. Gamtoos naturreservat ligger der Gamtoos renner ut i Indiahavet mellom Jeffreys Bay og Port Elizabeth. Byene Hankey, den eldste byen som ligger i elvedalen, og Patensie ligger i nedre del. Lenger inn i lander ligger byene Steytlerville, Joubertina, Uniondale, Willowmore og Murraysburg.
Lawrencium

Lawrencium er et kunstig fremstilt radioaktivt grunnstoff  med kjemisk symbol Lr og atomnummer 103 i periodesystemet.  


== Historie ==
Lawrencium ble fremstilt for første gang 14. februar 1961 av Albert Ghiorso, Torbjørn Sikkeland, Almon Larsh og Robert M Latimer ved Berkeley Radiation Laboratory, som hører til Berkeley-universitetet i California, USA. Metoden som ble brukt var å la en prøve med 3 milligram av 3 forskjellige californium-isotoper bli bombardert av bor-ioner i partikkelakseleratoren (HILAC) (Heavy Ion Linear Accelerator). Resultatet var 257Lr med halveringstid på 4,2 sekunder. 
Før oppdagelsen i 1961 ble offisielt godkjent, hadde stoffet et midlertidig navn; Unniltrium med kjemisk symbol Unt. Unniltrium er en kvasi-latinisering av tallene en-null-tre med endelsen -um. Lawrencium har også vært kalt eka-lutetium.
Tidligere hadde Lawrencium det kjemiske symbolet Lw, men det ble endret i 1963 til Lr og offisielt anerkjent av International Union of Pure and Applied Chemistry (IUPAC) i 1997.
Stoffet er oppkalt etter Ernest O. Lawrence, oppfinneren av syklotronen.


== Egenskaper ==
Lawrencium er et kortlivet transurant metall som tilhører aktinoidene. Det er antatt å være sølvhvitt eller metallgrått av utseende. Lawrencium har aldri vært fremstilt i tilstrekkelige mengder til å fastslå kjemiske og fysiske egenskaper.


=== Isotoper ===
Lawrencium har ingen stabile isotoper. Hittil er 16 isotoper kjent, og de mest stabile er 264Lr og 265Lr med halveringstid 10 timer, 263Lr med halveringstid 5,56 timer, 262Lr med halveringstid 2,78 timer, og 266Lr med halveringstid 1,11 timer. Alle de resterende isotopene har halveringstider kortere enn 1 time, og de fleste kortere enn 1 minutt. De fleste kjente lawrencium-isotopene kan nedbrytes ved spontan kjernespalting (fisjon).CAS-nummer: 22537-19-5


== Forekomst ==
Lawrencium finnes ikke naturlig, men blir fremstilt i laboratorier.


== Anvendelse ==
Lawrencium har per i dag ingen anvendelse, bortsett fra i forskningssammenheng.


== Referanser ==
Edvin Wide

Emil Edvin Wide (født 22. februar 1896 i Kimito i Finland, død 19. juni 1996 i Stockholm) var en svensk langdistanseløper.
Han deltok under Sommer-OL 1920 i Antwerpen og sammen med Eric Backman og Sven Lundgren vant han bronse på 3000 meter lagkonkurranse. Fire år senere under Sommer-OL 1924 i Paris vant han olympisk sølv på 10 000 meter bak finske Ville Ritola. På 5000 meter kom han på tredjeplass bak de to finske løperne Paavo Nurmi og Ville Ritola og fikk bronsemedalje. Wide deltok også under Sommer-OL 1928 i Amsterdam, historien gjentok seg både på 5000 og 10000 meter, de to finske løperne to gull og sølv og Wide tok sin tredje og fjerde olympiske bronsemedalje.
I 1926 ble han tildelt Svenska Dagbladets gullmedalje sammen med svømmeren Arne Borg.


== OL-medaljer ==
1924  Paris -  Sølv i friidrett, 10000 meter
1924  Paris -  Bronse i friidrett, 5000 meter
1920  Antwerpen -  Bronse i friidrett, 3000 meter lagløp  Sverige
1928  Amsterdam -  Bronse i friidrett, 5000 meter
1928  Amsterdam -  Bronse i friidrett, 10000 meter


== Referanser ==


== Eksterne lenker ==
(en) Edvin Wide – Olympics.com 
(en) Edvin Wide – Olympic.org 
(en) Edvin Wide – Olympedia 
(en) Edvin Wide – Sports-Reference (OL-resultater – arkivert) 
(sv) Edvin Wide – Sveriges olympiske komité 
(en) Edvin Wide – Track and Field Statistics
Pratibha

Pratibha (hindi: प्रतिभा) er et indisk kvinnenavn som er dannet av et ord på sanskrit som kan bety «lys», «prakt», «intelligens», «innsikt» eller «forståelse».


== Kjente personer med navnet ==
Personene i listen er ordnet kronologisk etter fødselsår.

Pratibha Patil (1934–), indisk politiker og president i India fra 2007
Pratibha Jensen, norsk-indisk poet


== Referanser ==


== Eksterne lenker ==

(en) Behind the Name: Pratibha
(en) Think Baby Names: Pratibha
Grand Hotel Hønefoss

Grand Hotel Hønefoss startet som gjestgiveri i 1809 og har siden blitt utvidet til hotell. Hotellet har adresse Stabells gate 8 og ligger cirka 160 meter fra Søndre torv i Hønefoss, i Ringerike kommune. Adkomst med bil skjer fra Riperbakken, som ellers er kjent fra mange sykkelritt opp gjennom årene, som Ringerike Grand Prix. Det har 39 rom.
Da hotellet ble bygget fikk det navnet «Flattum Gjestgiveri», etter eieren Peder Flattum som da eide gården der gjestgiveriet ble opprettet. I 1825 solgte imidlertid Flattum både gården og gjestgiveriet, men til ulike eiere. Ole Lie, som overtok gjestgiveriet, ga det da navnet «Gjestgiveriet på Sydsiden». Da den neste eieren, Ole Helgesen, bygget til sidefløyen i 1857/1858 fikk gjestgiveriet navnet «Jernbanehotellet». På en del av eiendommen lå det før 1868 et gammelt teglverk, men dette ble ekspropriert av NSB i 1862 i forbindelse med byggingen av den nye Randsfjordbanen.
Etter enda flere eierskifter havnet hotellet i Jacob Aabels eneeie i 1909. Han bygget det ut til et moderne hotell med 30 rom. I 1912 rev han fløyen ut mot Stabells gate, der hotellet ligger, og bygde opp en ny i jugendstil. Året etter ble hotellet solgt til Andreas Grinde, som i ettertid markedsførte det under navnet Grand Hotel. Navnet hentet han fra et annet hotell i byen, som han også nylig hadde kjøpt. Dette ble siden nedlagt og den gamle trebygningen, i sveitserstil, overtatt av telegrafen. Bygget, som lå i Telegrafaleen,  ble siden kjent som Telegrafbygningen, men er nå revet.
Grand Hotel framstår i dag som nyoppusset og har egen parkeringsplass for sine gjester. Innkjøring er via nedre del av Riperbakken.


== Andre overnattingssteder ==
I henhold til avstand fra sentrum av Hønefoss

Scandic Hønefoss, Kongens gate 3, 3510 Hønefoss (110 m)
Ringerike Gjestegård, Osloveien 77, 3511 Hønefoss (2,9 km)
Klækken Hotell, Hadelandsveien 386, 3514 Hønefoss (5 km)
General Hotell, Regimentsveien 10, 3512 Hønefoss (9 km)
Thorbjørnrud Hotel, Sagvegen 8, 3520 Jevnaker (13,6 km)
Sundvolden Hotel, Dronningveien 2, 3531 Krokkleiva (14,2 km)


== Se også ==
Sørsiden
Stabells gate


== Eksterne lenker ==
Hotellets hjemmeside Arkivert 14. august 2007 hos Wayback Machine.
Gary Goodchild

Gary Goodchild  (født 27. januar 1958 i Chelmsford) er en tidligere engelsk fotballspiller som spilte for Viking i første del av 1980 tallet. I løpet av sin karriere for klubben scoret han 24 mål på 78 kamper. Han har også spilt for klubbene Wycombe, Jarl, Staal Jørpeland, Bryne og Odda. I en periode var han trener for Bryne. Fra 2007 hadde han ansvaret for Viking sitt rekrutteringslag. Goodchild hadde kontrakt med Viking frem til og med 2017-sesongen.


== Referanser ==


== Eksterne lenker ==
(en) Gary Goodchild – Transfermarkt 
Viking sin side
fotball adressa
Magnus Hjulstad

Magnus Sjønnesen Hjulstad (født 15. mars 1984) er en norsk tidligere fotballspiller. 
Hjulstad er målmann, og har tidligere spilt for Klemetsrud, Nordstrand, Vålerenga, Drøbak/Frogn, Fredrikstad, Strømsgodset, Lørenskog, Sarpsborg 08, Bærum og Hønefoss. 


== Eksterne lenker ==
(en) Magnus Hjulstad – Transfermarkt 
(en) Magnus Hjulstad – Soccerway 
(no) Magnus Hjulstad – Norges Fotballforbund 
(en) Magnus Hjulstad – FBref 
Colin får konkurranse av Magnus
Hjulstad til Bærum
Tasketjern

Tasketjern (eller Tasketjenn) er to vann mellom Bjørkelangen og Setskog i Aurskog-Høland kommune i Viken. Ved Store Tasketjern ligger en naturlig ur med stup ned i vannet. Tasketjern har bestand av abbor og ørret.


== Kilder ==
Kommunens kartgrunnlag
Palagonitt

Palagonitt er en form for vulkansk glass, lignende obsidian, men med en kjemisk oppbygning som ligger nærere basalt. Palagonitt dannes når smeltet basalt kommer i kontakt med vann. Vannet går hurtig over i damp-form ved kontakt med den varme lavaen, og de små lava-bruddstykkene reagerer med dampen og danner de lyse kjeglene av palagonitt-tuff som er vanlig i områder der basaltiske utbrudd kommer i kontakt med vann. Et eksempel finner man i de pyroklastiske kjeglene på Galápagosøyene. Charles Darwin kjente igjen disse steinenes opprinnelse da han besøkte øyene. På Island finnes også palagonitt, spesielt der basaltisk lava har strømmet ut under isbreer og vann.
Palagonitt har også blitt påvist i regolitt på Mars. Den spektroskopiske signaturen til palagonitt-endringer på Mars er brukt som bevis på tilstedeværelsen av vann på planeten.


== Referanser ==
Volcan Darwin (en)
J. R. Michalski*, M. D. Kraft, T. G. Sharp, and P. R. Christensen, Palagonite-like Alteration Products on the Earth and Mars I: Spectrocopy (0.4-25 microns) of Weathered Basalta and Silicate Alteration Products Lunar and Planetary Science XXXVI (2005) PDF (en)
Byer i Irland

Byer i Irland er en oversikt over de 100 største byer i Irland. Den er basert på Folketellingen i Irland 2006. Byer med city-status er anført med betegnelsen (city) etter bynavn.
Befolkningstallet er inklusive forsteder. Dette forklarer hvorfor noen av byene strekker seg over to counties (grevskaper).


== Referanser ==
Dyntjern

Dyntjern (eller Dyntjenn) er en innsjø mellom Bjørkelangen og Setskog i Aurskog-Høland kommune i Viken.


== Referanser ==
Stemtjern

Stemtjern (eller Stemtjenn) er et vann mellom Bjørkelangen og Setskog i Aurskog-Høland kommune i Viken. Fiskearter i vannet: abbor, gjedde, mort, laue. Stemtjern er et forholdsvis godt gjeddevann med fisk opptil 6-7 kg.


== Kilder ==
Kommunens kartgrunnlag
Leiknes (Lenvik)

Leiknes er ei bygd i Lenvik kommune, Troms. Stedet ligger ved Gisundet, langs fylkesvei 263 ca. 10 km nord for Finnsnes. Bygda strekker seg om lag 4 km fra Rørvika ved Trollvik skole i sør til Djupelva i nord, og har om lag 250 innbyggere. Omtrent midt i bygda ligger den karakteristiske Leiknesodden som stikker seg markant ut i Gisundet.
Leiknes har postadresse 9300 Finnsnes og tilhører Trollvik grunnkrets og skolekrets. Bygda har eget ungdomshus, stadion (Vårsol grus) og en liten møbelfabrikk. Marka rundt Leiknesdammen er et populært turområde blant lokalbefolkninga.
Håndball-VM 2005 for menn

Håndball-VM 2005 for menn ble spilt i Tunisia i perioden 23. januar – 6. februar 2005.


== Innledende runde ==


=== Gruppe A ===


=== Gruppe B ===


=== Gruppe C ===


=== Gruppe D ===


== Hovedrunde ==


=== Gruppe I ===


=== Gruppe II ===


== Plasseringskamper ==
Kamp om 11.-plassKamp om 9.-plassKamp om 7.-plassKamp om 5.-plass


== Sluttspillskamper ==


=== Semifinaler ===


=== Bronsefinale ===


=== Finale ===


== Resultater ==


== Se også ==
Håndball-VM 2005 for kvinner


== Eksterne lenker ==
Håndball-VM 2005 i Tunisia, IHF.info
Garsjøen (Aurskog-Høland)

Garsjøen er to vann på Mangenskogen i Aurskog-Høland kommune i Viken. Begge vannene er utgangspunkt for populære skiløypetraséer om vinteren. Fra Store Garsjøen går det skiløyper inn til Myrlia, hvor Mangenfjellet Turlag driver serveringssted. Vesle Garsjøen er utgangspunkt for skiløyper inn mot Midtfjellmosen naturreservat.
Elva Setta renner fra Store Garsjøen via Lille Garsjøen til Setten.
Elva Kutjennbekken renner fra Vestre Kutjern og ned mot Store Garsjøen østfra.


== Kilder ==
Kommunens kartgrunnlag